SK
C 15/28
Úradný vestník Európskej únie
16.1.2023
Účastníci konania pred vnútroštátnym súdom Žalobca: AB Žalovaný: Finanzamt Köln-Süd
Prejudiciálna otázka Majú sa ustanovenia Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (1), ktorá nadobudla platnosť 1. júna 2002 (ďalej len „Dohoda o voľnom pohybe osôb“), najmä články 7 a 15 Dohody o voľnom pohybe osôb v spojení s článkom 9 ods.
2 prílohy I k Dohode o voľnom pohybe osôb (právo na rovnaké zaobchádzanie), vykladať v tom zmysle, že bránia úprave členského štátu, podľa ktorej síce zamestnanci usadení (s bydliskom alebo obvyklým pobytom) v Nemecku alebo v štátoch EÚ/EHP so štátnou príslušnosťou členského štátu EÚ alebo EHP (vrátane Nemecka) môžu dobrovoľne požiadať o zdanenie daňou z príjmu v súvislosti s príjmami zo závislej činnosti, ktoré sú v Nemecku zdaniteľné („vyrubenie dane na základe žiadosti“), najmä aby pri zohľadnení nákladov (prevádzkové náklady), ako aj započítaní nemeckej dane z príjmu zadržanej pri vykonaní zrážky dane, dosiahli vrátenie dane z príjmu, toto právo je však odopreté nemeckým a švajčiarskym štátnym príslušníkom usadeným vo Švajčiarsku?
(1)
Ú. v. ES L 114, 2002, s. 6.
Návrh na začatie prejudiciálneho konania, ktorý podal Bundesarbeitsgericht (Nemecko) 10. októbra 2022 – JK/Kirchliches Krankenhaus (Vec C-630/22) (2023/C 15/30) Jazyk konania: nemčina Vnútroštátny súd, ktorý podal návrh na začatie prejudiciálneho konania Bundesarbeitsgericht
Účastníci konania pred vnútroštátnym súdom Žalobkyňa, odporkyňa v odvolacom konaní a navrhovateľka v konaní o opravnom prostriedku „Revision“: JK Žalovaná, odvolateľka v odvolacom konaní a odporkyňa v konaní o opravnom prostriedku „Revision“: Kirchliches Krankenhaus
Prejudiciálne otázky 1.
Je v súlade s právom Únie, najmä smernicou Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (1) vo svetle článku 21 Charty základných práv Európskej únie (ďalej len „Charta“), ak vnútroštátna úprava stanovuje, že organizácia súkromného práva, ktorej duch je založený na náboženstve, a) smie osoby, ktoré pred vznikom pracovnoprávneho vzťahu vystúpili z určitého náboženského spoločenstva, považovať za nespôsobilé pre zamestnávanie vo svojich službách, alebo b) od osôb, ktoré pre ňu pracujú, smie požadovať, aby pred vznikom pracovnoprávneho vzťahu nevystúpili z určitého náboženského spoločenstva, alebo c) trvanie pracovnoprávneho vzťahu smie byť závislé od toho, že osoba, ktorá pre ňu pracuje a ktorá pred vznikom pracovnoprávneho vzťahu z určitého náboženského spoločenstva vystúpila, doň opäť vstúpi, ak od osôb, ktoré pre ňu pracujú, vo všeobecnosti nevyžaduje, aby patrili do tohto náboženského spoločenstva?